**Latvijas būvniecības padomes (LBP) sēdes**

PROTOKOLS

Latvijas Republikas Ekonomikas ministrija (EM)

Rīga, Brīvības iela 55, 224.telpa, plkst.14:00

Rīgā, 2017. gada 16.novembrī Nr.1

Sēdi vada: **Artis Dzirkalis** – Latvijas Būvniecības padomes priekšsēdētājs

Sēdē piedalās: **Guntis Āboltiņš – Āboliņš, Andris Bērziņš, Kaspars Bondars, Mārtiņš Budahs, Baiba Fromane, Vija Gēme, Normunds Grinbergs, Leonīds Jākobsons, Ināra Laube, Gints Miķelsons, Uldis Papulis, Elīna Rožulapa, Normunds Tirāns, Edmunds Valantis, Gunārs Valinks, Roberts Vecums–Veco, Inese Stūre** (IZM).

Uzaicinātie: **Olga Geitus - Eitvina** - EM Būvniecības politikas departamenta direktore;

Sēdē nepiedalās: Ilmārs Leikums, Jurijs Strods.

Protokolē: Inese Rostoka - EM Būvniecības politikas departamenta vecākā eksperte.

Darba kārtība:

1. Pārskats par Latvijas Būvniecības padomes darbu 2016. /2017.
2. Latvijas Būvniecības padomes locekļu priekšlikumi padomes darbam.
3. Ekonomikas ministrijas informācija par aktuālo situāciju *Būvniecības likuma* grozījumu un cita normatīvā regulējuma izmaiņu izstrādāšanā un virzībā.
4. Citi jautājumi:

Sēdi sāk 14:10

**Protokolā lietotie saīsinājumi**

APK – Administratīvo pārkāpumu kodekss

BIS – Būvniecības Informācijas sistēma

BVKB - Būvniecības valsts kontroles birojs

CFLA – Centrālā finanšu un līgumu aģentūra

EDLUS – elektroniskā darba laika uzskaites sistēma

EM – Ekonomikas ministrija

ĒBN – Ēku būvnoteikumi

IZM – Izglītības un zinātnes ministrija

LBN – Latvijas būvnormatīvi

MK – Ministru kabinets

VARAM – Vides aizsardzības un reģionālās attīstības ministrija

VBN – Vispārīgie būvnoteikumi

**1.§**

**Pārskats par Latvijas Būvniecības padomes darbu 2016./2017.**

----------------------------------------------------------------------------------------------

**Ziņo:** G.Miķelsons

Informē par Padomes 2016./ 2017. gadā paveikto, iesāktajiem un realizētajiem darbiem, kā arī informē par padomes darba vērtēju (sk. prezentāciju pielikumā).

Būvniecības padomes 2018.gada Top 5 prioritātes (ieteikumi)

1. Būvniecības regulējums;
2. Nozares ģenerālvienošanās noslēgšana;
3. Nozares procesu digitalizācija;
4. Nozares izglītības un profesionālās kvalifikācijas sistēma
5. Kvalitātes indeksa izstrāde

Spēkā arī sadarbības memorands un tajā noteiktās prioritātes cīņai ar ēnu ekonomiku.

Aicinā apstiprināt “Pārskats par Latvijas Būvniecības padomes darbu 2016./2017.”

**Nolemj**: Pieņemt informāciju zināšanai.

**2.§**

**Latvijas Būvniecības padomes locekļu priekšlikumi padomes darbam**.

----------------------------------------------------------------------------------------------

**Ziņo:** A.Dzirkalis

Aicina padomes locekļus izteikt savus priekšlikumus par prioritātēm padomes darbā. Padomes locekļi pamatā atbalsta G.Miķelsona nosauktās darbības prioritātes un izsaka papildus ieteikumus turpmākajai padomes darbībai:

1. **Būvniecības padomes reforma-** Padomei jābūt vērā ņemamam instrumentam: autoritātes un ietekmes palielināšana, padomes darbības jēgas un darbības satura izvērtēšana, savas pozīcijas aizstāvība MK un Saeimā. Izmaiņas būvniecības normatīvajos aktos nedrīkst virzīt tālākai izskatīšanai bez LBP akcepta. Uz padomes sēdēm regulāri jāaicina politikas veidotājus, gan ekonomikas ministru, gan pārējo atbildīgo ministriju ministrus. Izsaukt ministru vai citus ministrus. Iniciēt izmaiņas MK noteikumos Nr. 513 nosakot padomes ievēlēšanas laiku uz 3 gadiem, paplašinot padomes pilnvaras, pienākumus un tiesības.
2. **Publicitāte**: regulāras preses relīzes un informatīva sadarbība ar mēdijiem par padomes darbu.
3. **Būvniecības nozares reputācija un nozares prestiža celšana:** LBP kļūtu par vienota būvindustrijas konkursa: “Gada Labākā būve”, “Būvindusrijas lielā balva”, “Energoefektīvākā ēka Latvijā” atbalstītāju. Svinot Latvijas 100 gadi, būtu jāatskatās un jānovērtē nozare, sākot no izglītības, cilvēkiem, uzbūvētām būvēm.
4. **Būvniecības procesa regulējums**: pušu atbildības noteikšana, apdrošināšanas modeļa izstrāde, EDLUS jēgpilna ieviešana, Būvkomersantu klasifikācijas sasaiste ar *Publiskā iepirkuma likumu*, strīdu risināšanas mehānisma izstrāde;
5. **Izglītības un kvalifikācijas jautājums:** profesionālā tālākizglītība, trūkst vidēja līmeņa speciālistu; augstākās izglītības reorganizācija (RTU studentu skatījums uz mācību procesu). Neracionāli izlietoti līdzekļi izglītībai ( *lieli resursi ieguldīti izglītības sistēmā, bet būvlaukumos vidējais vecums ir 40 gadi. Ražojam speciālistus ārvalstīm. Lielākā daļa neatgriežas.)* Nozarei veidot dialogu un ciešāku sadarbību ar IZM. Darbs pie profesionālās reglamentācijas sistēmas, Būvinženieru standarta. Turpināt Izglītības darba grupas darbību, N. Grīnbergs, K. Bondars, R. Vecums-Veco.
6. **Tipveida līgumi, projektēšanas un būvniecības standarti**: projektēšanas un būvniecības atspoguļojums likumdošanā un procesa LV
7. **Ģenerālvienošanās**.
8. **Kvalitātes indeks.**
9. **Atbilstības novērtēšana** – vienotas organizatoriskas sistēmas veidošana
10. **Būvprocesa digitalizācija.**
11. **Inženieru profesionālo kameru izveide**.

**V.Gēme (VARAM) –** Padome ir padomdevējs nozares ministrijām un pārējām institūcijām būvniecības nozarē, uz attiecīgām tēmām jāuzaicina atbildīgie ministri. Jārunā par Padomes ietekmi. Nozares prestiža celšanai, jāvienojas par vienotiem būvniecības konkursiem.

**I.Stūre (IZM)**– darbs saistīts ar reglamentētajām profesijām profesionālās kvalifikācijas atzīšanu. Atbalsts profesionālās kvalifikācijas sistēmas pilnveidošanu un ierosina nozarei pievērsties reglamentācijas sistēmas caurskatīšanai, kas ir ES institūciju dienaskārtības jautājums, top jauna direktīva. Būvniecības profesijās ir daudz sertificējošās institūcijas un Padome varētu būt tas forums, kur būtu jāveic profesionālās reglamentācijas sistēmas izvērtēšana (tā ir noteikta administratīva sistēma ar lielām izmaksām un administratīvo slogu, jāizvērtē prasību samērīgums un pamatotība.) Daudzas ES valstis pie tā strādā.

**E.Valantis (EM)** uzsver, kaministrijas un nozares intereses ir vienas un tās pašas, augsti novērtē Padomes darbu, tā ir nozīmīga ministrijai: ministrijai ir iespēja nākt un stāstīt par to, ko iecerējusi darīt, un nozarei izteikt savas vēlmes. Piekrīt, ka daudzas lietas ir jāpilnveido. Ministrijas prioritāte ir panākt efektīvu regulējumu nevis visiem izpatikt. Izsaka nožēlu, ka starp Būvniecības padomes locekļiem nav ievēlēti pārstāvji no būvniecības pakalpojumu pasūtītājiem, kuru viedoklis ir būtisks efektīva būvniecības regulējuma izstrādei.

Ministrijas galvenie plāni nākamajam gadam:

* Nodrošināt būvprojektu elektronisku saskaņošanu BIS līdz nākamā gada vidum;
* Pilnveidot būvniecības normatīvos aktus, lai veicinātu ātrāku būvprojektu skaņošanas un nodošanas ekspluatācijā procesus;
* Precīza atbildības definēšana būvniecībā iesaistītām pusēm noteikšana Būvniecības likumā;
* Pasākumi ēnu ekonomikas mazināšanai būvniecībā, t.sk. pasākumi motivācijai būvkomersantiem pievienoties ģenerālvienošanās noslēgšanai;
* Pilnveidosim būvnormatīvus.

**G.Āboltiņš – Āboliņš** izsaka priekšlikumu uzaicināt ekonomikas ministru piedalīties padomes sēdēs pēdējās stundas laikā.

**Nolemj:** 1. Jautājumi, kas tiek iesniegti padomes Darba kārtībai, jāsagatavo un iepriekš jāizsūta padomes locekļiem;

2.N.Tirāns uz nākamo sēdi sagatavo 10 min. prezentāciju par Latvijas likumdošanas atbilstību praktiskajai darbībai projektēšanā.

3. Uz nākamo sēdi saplānot Padomes sēžu darba grafiku visam gadam, lai varētu saskaņot ar ekonomikas ministra darba grafiku.

4. G.Miķelsonam izsūtīt padomes locekļiem priekšlikumus Latvijas Būvniecības padomes darbības reformēšanai.

**3.§**

Ekonomikas ministrijas informācija par aktuālo situāciju *Būvniecības likuma* grozījumu un cita normatīvā regulējuma izmaiņu izstrādāšanā un virzībā.

----------------------------------------------------------------------------------------------

|  |
| --- |
| **Ziņo:** E.Valantis |

Aicina nozares pārstāvjus ierasties uz MK sēdi 21.novembrī, lai atbalstītu Ekonomikas ministrijas virzītos “Grozījumu MK 2014.gada 25.martā noteikumos Nr.156 “**Būvizstrādājumu tirgus uzraudzības kārtība**””.

Pamatu pamats normatīvā regulējuma sakārtošanai ir ***Būvniecības likums*** pie kā ir strādājusi Būvniecības likuma grozījumu izstrādes darba grupa. Likumprojekta «Būvniecības likums» pilnveidošanas mērķi:

* Par 50% samazināt projektu saskaņošanas termiņus
* Precīzi nodalīt būvniecības dalībnieku atbildību
* Stiprināt trešo personu aizsardzību, saīsinot zaudējumu piedzīšanas termiņus
* Motivēt pieprasījumu pēc kvalitatīviem būvniecības pakalpojumiem
* Radīt priekšnosacījumus efektīvas apdrošināšanas sistēmas izveidošanai būvniecībā.

Informācija par grozījumiem prezentācijā pielikumā.

Valstī notiek dekodifikācija, sodi no APK tiek pārlikti uz nozari regulējošiem likumiem, tas ir uz *Būvniecības likumu*. Grozījumi likumā par sodiem ir ticis izsūtīts padomei.

Par **Elektroniskā darba laika uzskaites sistēmas** (EDLUS) sodu sistēmu.

Nākamā gadā sodi netiek piemēroti, ļaujot industrijai un darbiniekiem pierast pie jaunās sistēmas. Sodu apmērs noteikts, lai demotivētu krāpties ar darba laika uzskaiti. Sodi ir noteikti samērīgi (nelieli sodi, ja pārkāpumi pirmo reizi vai neliels skaits nereģistrēto personu objektā, savukārt būtiski lielāki sodi par atbildošu sistēmas neieviešanu vai būtiskiem pārkāpumiem). Sodus piešķirt VID un VDI.

Prezentācija pielikumā.

**Nolemj**: EM izsūtīt izstrādāto likumprojekta APK redakciju par sodiem par EDLUS neieviešanu būvlaukumā.

**4§**

**Citi jautājumi**

---------------------------------------------------------------------------------------------

**Nolemj:**1.Nākamo Latvijas būvniecības padomes sēdi sasaukt 2017.gada 14.decembrī, plkst.10:00;

1. Darba kārtībā iekļaut:

. - jautājumu par darba grupām;

* par padomes prioritārajiem jautājumiem.

Sēdi slēdz 16:40

Padomes priekšsēdētājs A.Dzirkalis

Protokolēja I.Rostoka